கேள்வி: சுரேந்திர இரானந்தானி - ஆரம்பகால வாழ்க்கை. பற்றி நீங்கள் என்ன அறிந்துள்ளீர்கள்?
பதில்: சுரேந்திர இரானந்தானி 1954 ஆம் ஆண்டில் மும்பையில் பிறந்தார். இவரின் தந்தை இலக்குமல் இரானந்து இரானந்தானி, ஒரு காது மூக்கு தொண்டை அறுவை சிகிச்சை நிபுணர் ஆவார். இவருக்கு இந்திய அரசு பத்ம பூசண் விருது வழங்கிச் சிறப்பித்தது. இவருக்கு நவீன் மற்றும் நிரஞ்சன் என்ற இரண்டு அண்ணன்கள் உள்ளனர். இரானந்தானி குடும்பம் சிந்தி மக்கள் பாரம்பரியத்தைச் சேர்ந்ததாகும்
கேள்வி: சுரேந்திர இரானந்தானி - தொழில் வாழ்க்கை பற்றி விளக்கவும்.
பதில்: இரானந்தானி குழும நிறுவனங்களின் நிறுவனர் மற்றும் நிர்வாக இயக்குநராக இவர் பணியாற்றினார். இரானந்தானி 2005 ஆம் ஆண்டு மார்ச்சு மாதம் 7 ஆம் தேதி முதல் 2012 ஆம் ஆண்டு நவம்பர் மாதம் 10 வரை புரோவாக் (இந்தியா லிமிடெட்) நிறுவனத்தின் நிர்வாகத் தொடர்பற்ற சுயாதீன இயக்குநராகப் பணியாற்றினார். சுரேந்திரா தனது சகோதரர் நிரஞ்சனுடன் இணைந்து 1985 ஆம் ஆண்டில் மும்பையின் போவாய் பகுதியில் 250 ஏக்கர் நிலத்தை வாங்கி இரானந்தானி கார்டன்சு என்ற பெயரில் அசையாச் சொத்து தொழிலைத் தொடங்கினார். மும்பையைச் சேர்ந்த தொழில் அதிபரும் இரானந்தானி குழுமத்தின் உரிமையாளருமான சுரேந்திர இரானந்தானி, பெங்களூர் சென்னை மற்றும் ஐதராபாத்து (இந்தியா) நகரங்களில் 250 ஏக்கர் நிலத்தை ரூ 800 கோடிக்கு வாங்கியதாக அறியப்படுகிறது. பெங்களூரில் 120 ஏக்கர், சென்னையில் 110 ஏக்கர் மற்றும் ஐதராபாத்தில் 20 ஏக்கர் என மூன்று பகுதிகளில் நிலங்களை உள்ளடக்கியது இந்த நிறுவனமாகும். விரைவில் இந்தியாவின் வடக்கு மற்றும் மேற்கு பகுதிகளின் நிலம் வாங்கல் விற்றல் சந்தையில் நுழையவும் இக்குழுமம் திட்டமிட்டுள்ளது.
கேள்வி: சுரேந்திர இரானந்தானி - தனிப்பட்ட வாழ்க்கை பற்றி நீங்கள் என்ன அறிந்துள்ளீர்கள்?
பதில்: சுரேந்திர இரானந்தானி மும்பை வசித்தார். இரண்டு முறை திருமணம் செய்து கொண்டார். இவரது முதல் மனைவி பிரித்தி இரானந்தானியாவார். இத்தம்பதியருக்கு மூன்று குழந்தைகள் உள்ளனர். இரண்டு மகள்களின் பெயர் நேகா மற்றும் கோமல் என்பதாகும். ஒரு மகன் பெயர் அர்சு என்பதாகும். சுரேந்திராவும் பிரித்தியும் 2009 ஆம் ஆண்டில் விவாகரத்து செய்தனர். குழந்தைகள் தங்கள் தாயுடன் வசிக்கின்றனர். வர்ச்சினியா பல்கலைக்கழக முன்னாள் மாணவரான நேகா தற்போது இரானந்தானி இல்லத்தின் இயக்குநராக உள்ளார். Founder House of Hiranandani|website=houseofhiranandani.com|language=en|access-date=2018-10-22}} 2012 ஆம் ஆண்டு டிசம்பர் மாதத்தில் சுரேந்திரா மீண்டும் திருமணம் செய்து கொண்டார். விவாகரத்து பெற்ற அல்கா பாட்டியாவின் இரண்டாவது கணவராக இருந்தார். அல்கா பாட்டியா தனது முதல் திருமணத்தால் ஒரு மகளின் தாயாக இருந்தார். அல்கா நடிகர் அக்‌சய் குமார் தங்கை ஆவார்.